S-145/2021

Mál þetta, sem var dómtekið 9. desember sl., var höfðað með ákæru lögreglustjórans á Norðurlandi eystra, dagsettri 22. febrúar 2021, á hendur V-x-x M-x-x, kt. [...], Litháen, V-x-x S-x-x, kt. [...], [...], Vogum og T-x-x P-x-x, kt. [...], [...], Akureyri, „fyrir þjófnað og tilraun til þjófnaðar, með því að hafa aðfaranótt mánudagsins 20. janúar 2020, staðið saman að því að fara inn í sumarbústað að [...] á Akureyri og stela þaðan einni rauðvínsflösku, einni hvítvínsflösku, 6 bjórum (Einstök), ausu, brýni, fótum undan Bang & Olufsen hátalara og nokkrum appelsínum og hafa gert tilraun til að stela Bang & Olufsen hátalara að verðmæti 300.000 krónur, ryksugu og ullarteppi, en ákærðu flúðu af vettvangi þegar forsvarsmaður eiganda húseignarinnar kom að þeim við atferli sitt.

Brot ákærðu teljast varða við 1. mgr. 244. gr. og 1. mgr. 244. gr., sbr. 20. gr. almennra hegningarlaga nr. 19, 1940.

Þess er krafist að ákærðu verði dæmdir til refsingar og til greiðslu alls sakarkostnaðar.“

Ákærðu V-x-x og V-x-x sóttu ekki þing, þrátt fyrir að hafa verið birt fyrirkall. Þar var þess getið að málið kynni að verða dæmt að þeim fjarstöddum, sbr. 1. mgr. 155. gr. laga nr. 88/2008. Er því heimilt samkvæmt 1. mgr. 161. gr. sömu laga með áorðnum breytingum að leggja dóm á málið að ákærðu fjarverandi, enda varðar brot ekki þyngri viðurlögum en þar er áskilið í a-lið og framlögð gögn verða talin nægjanleg til sakfellingar. Verða ákærðu V-x-x og V-kk-nf þá háttsemi sem þeimer gefin að sök í ákæru og þar er rétt heimfærð til refsiákvæða.

Ákærði T-kk-nf hefur komið fyrir dóm og játað sök samkvæmt ákæru. Með játningu hans, sem ekki er ástæða til að efa að sé sannleikanum samkvæm, og gögnum málsins, er nægilega sannað að hann hafi gerst sekur um þá háttsemi sem í ákæru er lýst og þar er réttilega heimfærð til refsiákvæða. Verður lagður dómur á málið án frekari sönnunarfærslu, sbr. heimildarákvæði 164. gr. laganr. 88/2008.

Ákærði V-x-x hlaut dóm þann 27. mars 2020 fyrir umferðarlagabrot. Var refsing ákveðin 140.000 króna sekt og ákærði sviptur ökurétti í 10 mánuði. Brot það sem ákærði hefur nú verið sakfelldur fyrir var framið fyrir uppkvaðningu dóms þessa og verður refsing hans því ákveðin sem hegningarauki við hann með vísan til 78. gr. almennra hegningarlaga nr. 19/1940. Refsing ákærða er ákveðin fangelsi í 30 daga en fresta skal fullnustu refsingarinnar skilorðsbundið, eins og nánar greinir í dómsorði.

Sakaferill ákærða V-x-x hefur ekki áhrif við ákvörðun refsingar. Refsing ákærða er ákveðin fangelsi í 30 dagaen fresta skal fullnustu refsingarinnar skilorðsbundið, eins og nánar greinir í dómsorði.

Sakaferill ákærða T-x-x, að því er hér skiptir máli, er sá að þann 17. september 2020 gerði ákærði sátt við lögreglustjórann á Norðurlandi eystra fyrir þjófnað. Var ákærða gert að greiða 100.000 krónurí sekt. Þann 17. ágúst 2021 hlaut ákærði dóm fyrir þjófnað, en þá var um að ræða hegningarauka við fyrrgreinda sátt. Refsing ákærða var ákveðin 20.000 króna sekt. Brot það sem ákærði hefur nú verið sakfelldur fyrir var framið fyrir fyrrgreinda sátt og uppkvaðningu framangreinds dóms. Verður refsing hans því ákveðin sem hegningarauki, sbr. 78. gr. almennra hegningarlaga. Refsing ákærða er ákveðin fangelsi í 30 dagaen fresta skal fullnustu refsingarinnar skilorðsbundið, eins og nánar greinir í dómsorði.

Engan sakarkostnað leiddi af meðferð málsins.

B-kvk-nf H-kvk-nf aðstoðarmaður dómara kveður upp dóminn.

Dómsorð:

Ákærði, V-x-x M-x-x, sæti fangelsi í 30 daga. Fresta ber fullnustu refsingarinnar og skal hún falla niður að liðnum tveimur árum frá uppsögu þessa dóms að telja, haldi ákærði almennt skilorð 57. gr. almennra hegningarlaga nr. 19/1940.

Ákærði, V-x-x S-x-x, sæti fangelsi í 30 daga. Fresta ber fullnustu refsingarinnar og skal hún falla niður að liðnum tveimur árum frá uppsögu þessa dóms að telja, haldi ákærði almennt skilorð 57. gr. almennra hegningarlaga nr. 19/1940.

Ákærði, T-x-x P-x-x, sæti fangelsi í 30 daga. Fresta ber fullnustu refsingarinnar og skal hún falla niður að liðnum tveimur árum frá uppsögu þessa dóms að telja, haldi ákærði almennt skilorð 57. gr. almennra hegningarlaga nr. 19/1940.

B-kvk-nf H-kvk-nf